Nuwe Hoefer karavane - Forum Topic
Total Views: 83 155 788
Forums / 4. Product & Business / Nuwe Hoefer karavane
03 Oct 2019 @ 22:46:48 pm
Ek het vandag n epos gekry vanaf Hoefer karavane. Ek is baie beindruk met die nuwe modelle wat hulle binnekort gaan beskikbaar stel…..ek hou van wat ek sien.
03 Oct 2019 @ 22:48:36 pm
03 Oct 2019 @ 22:49:58 pm
Hulle gaan blybaar by die Getaway show te siene wees
04 Oct 2019 @ 06:01:07 am
Die form en kwaliteit is nou meer gelyk aan dit wat ons gewoond is. Dis as of die eerste model 'n regte afrika look en kwaliteit gehad het. So as of die ontwerp geskoei was op "This is Africa take what you get"
Lyk nou beter
04 Oct 2019 @ 07:16:49 am
04 Oct 2019 @ 07:29:48 am
Hoeveel modele of is dit net die een?
04 Oct 2019 @ 07:43:27 am
Die Hoefer is aanvanklik beplan om in dieselfde kategorie as die Gypsey Light te wees. Laasgenoemde beïndruk my gladnie. Die Hoefer lyk minstens van buite beter, ook baie aanskopuliker as die fotos wat aanvanklik van die prototipe gepubliseer is. Maar in teenstelling van die onder 750 Kg wat voorheen beloof is, weeg hy nou ook maar in dieselfe gewigsgroep as ander karavane. Dit lyk my hulle het besef hulle beloftes was ongegrond. Nou sal ons mar moet sien of die kwaliteit aanvaarbaar is.
04 Oct 2019 @ 08:40:41 am
Dit is so Fred. Met alles is daar die een of ander "Trade-off". Jy kan 'n visie hê om die ligste karavaan te bou. Maar op die ou einde gaan jy iewers iets in boet. Met karavane is dit dalk die groote daarvan of duursaakheid van die materiaal.
Wat vir my darem goed is dat meeste van die vervaardigers oor die karavaan gewigte gaan besin het en verklaar nou die regte gewig. So kans op 'n bloutjie loop by 'n weegbrug is kleiner met die nuwe produkte.
Kwaliteit ........................ ? ? ?
Kom ons kyk..........
04 Oct 2019 @ 09:26:25 am
Ek hou net nie van daai groot letters Hoefer op die neus. Laat my dink aan Ford se styling in die 80`s vir die XR6 en dan is die letters nog aan die kante ook.
04 Oct 2019 @ 10:48:35 am
What is it with caravans and the letter X ?, even I have caravan with x in name , just wondering.........
04 Oct 2019 @ 15:25:30 pm
Die stelling dat die Hoefer Amerikaans ontwerp is, skep nie baie vertroue nie. Die stigter is wel in Amerika gebore maar hulle webblad klink maar soos tipiese Amerikaanse grootpratery. Europees skep eerder die beeld van kwaliteit wat ook getoon word deur verskeie Europese aanbiedings. Die feit dat hulle eerste poging om 'n ligte karavaan te vervaardig, klaaglik misluk het, klink ook asof hulle meer drome as praktiese aanleg het. Amerika is in elkgeval nie juis bekend daarvoor dat hulle kwalitiet kompakte artikels van watter aard kan voortbring nie. Ek dink dit verg ondervinding om goeie karavane te bou en die eerste pogings is nie altyd suksesvol nie. Dink maar aan die jong Jurgense se eerste poging na hulle die onderneming wat hulle naam dra, verloor het, en hulle het wel die ondervinding gehad.
Ek hoop egter ek is onnodig pessimisties en dat Hoefer wel puik karavane gaan produseer- ons mark het goeie medidinging aan die ligter kan broodnodig.
04 Oct 2019 @ 15:37:50 pm
I was not impressed with what I saw at the Gallagher show earlier this year.
04 Oct 2019 @ 20:31:25 pm
Ek stem saam hoop maar hierdie se kwaliteit is beter as wat ek by Gallager gesien het anders gaan hulle sukkel om die produk te verkoop.
04 Oct 2019 @ 22:42:19 pm
Pryse op die waens ?
Wanneer is die Getaway skou en waar.
05 Oct 2019 @ 07:21:40 am
Die is die naweek by die Dome.
05 Oct 2019 @ 07:27:58 am
As jy vandag gaan dan weet jy sommer waar is die Sexpo volg naweek.
05 Oct 2019 @ 08:34:42 am
By my is dit 'n Toyota, Ford, Land Rover ding, jy weet, 'n "brand" storie. Ek glo nie ek sal ooit so lekker in 'n Hoefer-karavaan in die Kruger Wildtuin of by Hartenbos kan kamp soos in my 14-jaar oue Jurgens Exclusive nie !
Dankie, maar nee-dankie.
06 Oct 2019 @ 18:50:32 pm
Was iemand afgelope naweek by die Getaway skou gewees wat meer kan vertel?
07 Oct 2019 @ 07:47:25 am
Ek wil ook weet wat was alles nuus daar by die skou. Dis mos deel van kamp.
07 Oct 2019 @ 16:58:13 pm
Foto's van binne en specs....click op link
08 Oct 2019 @ 08:35:33 am
Dit lyk op die webblad wat Geert verskaf, asof daar aluminium-afwerking in die wa is. Hoe dit ookal sty, dit lyk nie aantreklik nie en op die fotos af, beïndruk niks my juis nie. Wat wel oulik lyk, is die venster in die dak wat sal maak dat die karavaan nie donker binne sal wees nie, maar dit kan ook weer beteken dat hy besonder warm sal wees in die somer. Fotos is egter soms bedrieglik en ek sou self eerder een wou sien as om op fotos te vertrou. As iemand dalk self die wa gesien het, sal terugvoer welkom wees. Ek sien ook nêrens 'n prys nie.
08 Oct 2019 @ 08:58:13 am
Die Hoefer waens was in die verlede bemark teen prys X vir die basiese produk wat dan groei soos wat mens die opsionele items bysit. In 2017 was die aanduidings dat die waens se pryse oor RK400 bedra. Die vol en stoeptent is byvoorbeeld opsioneel.
Die massiewe AT wa van 7,5m is ook al wat op die Hoefer groep se webtuiste gewys word. Niks word gerep oor die kleiner waens wat by die GC Campworld handelaar staan nie.
Die goed lyk vreeslik klinies. Miskien moet mens maar weer die geskiedenis van die Hoefers vorentoe bring en lees. Dit was al op hierdie forums gemeld in 'n onderwerp oor "Hoefer Group nog na SA" . My aanbeveling sou wees om te wag voordat mens koop.
08 Oct 2019 @ 09:19:19 am
Dit klink vir my alle bestaande en vorige Hoefers is in die VSA gebou en die een waarvan ons nou praat, is die eerste een wat hier plaaslik gebou word. Dis dalk ook nie heeltemal korrek nie want dit lyk my die Hoefer kêrel wat nou waens in Swaziland wil bou, saammet 'n Swazilandse dame, is verwant aan die Amerikaanse Hoefer maatskappy en die plaaslike maatskappy is nie 'n filiaal daarvan nie-- dis heeltemal onafhanklik en maak maar net gebruik van die bekende (in die VSA) Hoefer naam om hulle onderneming 'n stoot te gee. Om dus Hoefer kwaliteit, wat in elkgeval in Suid-Afrika 'n onbekende faktor is, aan die Swazilandse onderneming to te dig, klink bietjie opportunisties.
08 Oct 2019 @ 09:21:47 am
Ons is oud en vergeet maklik...wat is dit nou weer????